เพื่อนของคุณแม่พามาร้านประจำของครอบครัวเขาค่ะ เรานี้ตั้งอยู่ที่หาดราไวย์ เค้าจะมีคล้ายๆตลาดขายของทะเลอยู่หน้าร้าน ให้เราเลือกซื้อวัตถุดิบได้เลย ส่วนทางร้านจะทำหน้าที่ปรุงให้ค่ะ

จานแรก ปลาหมึกผัดไข่เค็ม
คิดว่าจานนี้อร่อยเพราะปลาหมึกสดแฮะ เพราะรสชาติยังไม่ค่อยนัวเท่าไหร่ แต่ก็ทานได้ค่า

จานที่สอง กุ้งอบเกลือ
กุ้งสดอยู่แล้ว ทางร้านทำรสชาติมาได้ไม่จัดมาก พอราดน้ำจิ้มซีฟู้ดแล้วเข้ากันพอดีเลย มีกระเทียมมาให้แกล้มด้วย

จานที่สาม หอยชักตีนลวก
จานนี้ไม่ได้ทานเองค่ะ คนร่วมโต๊ะทุกคนบอกอร่อย หอยสด ลวกมากำลังดี ทุกคนแคะกันสนุกสนานเลย????

จานที่สี่ ปลาทอดสามรสหรือราดพริกนี่แหละ จำไม่ค่อยได้ แฮ่
เค้าทอดปลาได้กรอบและไม่แห้งจนเกินไป น้ำราดกลมกล่อมเลยแหละ แล้วยิ่งมีสับปะรดมาชูรสชาติขึ้นอีก 

จานที่ห้า จานนี้เด็ดเลย หอยเชลล์อบชีสสสส
หอยเชลล์อบมามีกลิ่นเนย สดมากๆเนื้อเด้งดึ๋งดั๋ง❤️ ชีสนี่ก็จัดเต็มมาเลย ทานกับน้ำจิ้มซีฟู้ดนี่ก็ทำให้ไม่เลี่ยนดีนะคะ

มีปูม้านึ่งด้วยแต่ไม่ได้ถ่ายรูปมาค่ะ???? อร่อยมาก คุณแม่ชอบมากเลย คงเพราะความสดของวัตถุดิบจริงๆแหละเนอะ

ร้านนี้เป็นร้านโปรดในภูเก็ตสำหรับเราเลย เวลาใครจะไปเที่ยวเราก็แนะนำร้านนี้ตลอด

แต่ขอติเรื่องแมลงวันนิดนึงน้า กินไปแกว่งมือไป????